proxectonos/corpus_dominio_legal_administrativo_tmp huggingface dataset:
RESOLUCIÓN do 12 de xullo de 2004 pola que se engaden dúas entidades financeiras colaboradoras ao convenio de apoio financeiro 2004-2006 ás pequenas e medianas empresas subscrito entre o Instituto Galego de Promoción Económica (Igape) e diversas entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 05/08/2004

Con data do 26 de xaneiro, o Instituto Galego de Promoción Económica (Igape) e 22 entidades financeiras asinaron un convenio coa finalidade de esta
blecer liñas de financiamento subsidiadas para pequenas e medianas empresas, publicado mediante Resolución do 27 de xaneiro de 2004 (DOG nº 20, do 30 de xaneiro de 2004).
Xunto co texto do devandito convenio publicouse a relación de entidades financeiras que o subscribiron.
Ratificada con datas 1 e 8 de xuño de 2004, respectivamente, a participación das entidades financeiras Caja de Ahorros de Salamanca y Soria e Caixa Catalunya procede facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1º a) do Decreto 317/1992, do 12 de novembro, polo que se aproba o Regulamento do Igape,
RESOLVO:
Engadir as entidades financeiras Caja de Ahorros de Salamanca y Soria y Caixa Catalunya á relación de entidades financeiras colaboradoras que subscribiron o convenio de apoio financeiro 2004-2006 ás pequenas e medianas empresas entre o Instituto Galego de Promoción Económica (Igape) e diversas entidades financeiras.
Santiago de Compostela, 12 de xullo de 2004.
Margarita Rodríguez Rama
Directora xeral do Instituto Galego de Promoción
Económica
RESOLUCIÓN do 12 de xullo de 2004 pola que se engade unha entidade financeira colaboradora ao convenio de apoio financeiro 2004-2006 aos investimentos das pequenas e medianas empresas financiado, mediante contratos de arrendamento financeiro, subscrito entre o Instituto Galego de Promoción Económica (Igape) e diversas entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 05/08/2004

Con data do 26 de xaneiro, o Instituto Galego de Promoción Económica (Igape) e 17 entidades financeiras asinaron un convenio coa finalidade de establecer liñas de financiamento subsidiadas, mediante contratos de arrendamento financeiro, para pequenas e medianas empresas, publicado mediante Resolución do 27 de xaneiro de 2004 (DOG nº 20, do 30 de xaneiro de 2004).
Xunto co texto do devandito convenio publicouse a relación de entidades financeiras que o subscribiron.
Ratificada con data do 8 de xuño de 2004 a participación da entidade financeira Caixa Catalunya procede facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992,
do 10 de xuño, de creación do Instituto Galego de Promoción Económica, e do artigo 11.1º a) do Decreto 317/1992, do 12 de novembro, polo que se aproba o Regulamento do Igape,
RESOLVO:
Engadir a entidade financeira Caixa Catalunya á relación de entidades financeiras colaboradoras que subscribiron o convenio de apoio financeiro 2004-2006 aos investimentos das pequenas e medianas empresas financiado, mediante contratos de arrendamento financeiro, subscrito entre o Instituto Galego de Promoción Económica (Igape) e diversas entidades financeiras.
Santiago de Compostela, 12 de xullo de 2004.
Margarita Rodríguez Rama
Directora xeral do Instituto Galego de Promoción
Económica
RESOLUCIÓN do 12 de xullo de 2004 pola que se adhiren dúas entidades financeiras ao convenio de apoio financeiro ao comercio polo miúdo na Comunidade Autónoma de Galicia 2004-2006 subscrito entre o Instituto Galego de Promoción Económica (Igape), a Consellería de Innovación, Industria e Comercio da Xunta de Galicia, a Confederación de Empresarios de Galicia e as cámaras de comercio, industria e navegación da Coruña, Ferrol, Lugo, Ourense, Pontevedra, Santiago de Compostela, Tui, Vigo e Vilagarcía de Arousa e as entidades financeiras e sociedades de garantía recíproca adheridas.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 05/08/2004

Con data do 26 de xaneiro, o Instituto Galego de Promoción Económica (Igape), a Consellería de Innovación, Industria e Comercio da Xunta de Galicia, a Confederación de Empresarios de Galicia e as cámaras de comercio, industria e navegación da Coruña, Ferrol, Lugo, Ourense, Pontevedra, Santiago de Compostela, Tui, Vigo e Vilagarcía de Arousa, e 16 entidades financeiras e sociedades de garantía recíproca adheridas asinaron un convenio co obxecto de establecer unha liña de financiamento subsidiada destinada á potenciación do comercio polo miúdo na Comunidade Autónoma de Galicia, publicado mediante Resolución do 27 de xaneiro de 2004 (DOG nº 20, do 30 de xaneiro de 2004).
Xunto co texto do devandito convenio publicouse a relación de entidades financeiras e sociedades de garantía recíproca adheridas.
Ratificada con data do 1 de xuño de 2004 a participación das entidades financeiras Banco Atlántico e Caja de Ahorros de Salamanca y Soria procede facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1º a) do Decreto 317/1992, do 12 de novembro, polo que se aproba o Regulamento do Igape,
RESOLVO:
Engadir as entidades financeiras Banco Atlántico e Caja de Ahorros de Salamanca y Soria á relación de entidades financeiras e sociedades de garantía recíproca adheridas ao convenio de apoio financeiro ao comercio polo míudo na Comunidade Autónoma de Galicia 2004-2006 subscrito entre o Instituto Galego de Promoción Económica (Igape), a Consellería de Innovación, Industria e Comercio da Xunta de Galicia, a Confederación de Empresarios de Galicia e as cámaras de comercio, industria e navegación da Coruña, Ferrol, Lugo, Ourense, Pontevedra, Santiago de Compostela, Tui, Vigo e Vilagarcía de Arousa e as entidades financeiras e sociedades de garantía recíproca adheridas.
Santiago de Compostela, 12 de xullo de 2004.
Margarita Rodríguez Rama
Directora xeral do Instituto Galego de Promoción
Económica
XULGADO DE PRIMEIRA INSTANCIA E INSTRUCIÓN NÚMERO CINCO
DE LUGO
RESOLUCIÓN do 12 de xullo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores Virgen del Carmen de Corcubión, inscribila no Rexistro de Confrarías e das súas Federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 05/08/2004

Examinada a adaptación dos estatutos da Confraría de Pescadores Virgen del Carmen de Corcubión ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 26 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112.a), 113 e 114 do decreto citado relativos ao Rexistro de Confrarías e das súas Federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores Virgen del Carmen de Corcubión, que consta de 94 artigos, unha disposición adicional, unha derrogatoria, e unha derradeira (55 páxinas), inscribila no Rexistro de Confrarías e das súas Federacións, no folio 4 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 12 de xullo de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
RESOLUCIÓN do 8 de xullo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores de Palmeira, inscribila no Rexistro de Confrarías e das súas Federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 05/08/2004

Examinada a adaptación dos estatutos da Confraría de Pescadores de Palmeira ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión de 27 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112.a), 113 e 114 do decreto citado relativos ao Rexistro de Confrarías e das súas Federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores de Palmeira, que consta de 94 artigos, unha disposición adicional, unha derrogatoria, e unha derradeira (62 páxinas), inscribila no Rexistro de Confrarías e das súas Federacións, no folio 20 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 8 de xullo de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
RESOLUCIÓN do 8 de xullo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores San Pedro de Ribeira, inscribila no Rexistro de Confrarías e das súas Federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 05/08/2004

Examinada a adaptación dos estatutos da Confraría de Pescadores San Pedro de Ribeira ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión de 5 de marzo de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112.a), 113 e 114 do decreto citado relativos ao Rexistro de Confrarías e das súas Federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores
San Pedro de Ribeira, que consta de 94 artigos, unha disposición adicional, unha derrogatoria, e unha derradeira (63 páxinas), inscribila no Rexistro de Confrarías e das súas Federacións, no folio 29 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 8 de xullo de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
ORDE do 2 de agosto de 2004 pola que se amplía a dotación orzamentaria para a concesión de axudas para a mellora e modernización das estruturas de produción das explotacións agrarias convocadas pola Orde do 23 de decembro de 2003.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 05/08/2004

Pola Orde do 23 de decembro de 2003 convócaronse para o ano 2004 as axudas para a mellora e modernización das estruturas de produción das explotacións agrarias (DOG nº 253, do 31 de decembro de 2003). As bases reguladoras destas axudas establécense na orde desta consellería do 7 de xuño de 2002 (DOG nº 113, do 13 de xuño de 2002).
No artigo 8 da Orde do 23 de decembro de 2003, relativo ao financiamento destas axudas, detállase a aplicación orzamentaria e o importe económico previsto para as mesmas. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas polos agricultores e gandeiros da Comunidade Autónoma de Galicia, sempre que cumpran co establecido nas ordes desta consellería citadas anteriormente.
En consecuencia, de acordo co disposto no artigo 30.I.3 do Estatuto de autonomía de Galicia e no uso das facultades que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 50/2002, do 14 de febreiro,
DISPOÑO:
Artigo único.
Primeiro.-Amplíase a dotación orzamentaria que se recolle na orde desta consellería do 23 de decembro de 2003 (DOG nº 253, do 31 de decembro de 2003), pola que se convocan para o ano 2004 as axudas para a mellora e modernización das estruturas de produción das explotacións agrarias, tal e como se detalla a continuación:
* A aplicación orzamentaria 09.03.614-A.777.3, increméntase en oito millóns cincocentos mil euros, (8.500.000 A).
Segundo.-Tamén se poderán utilizar outros remanentes adicionais que puideran existir na mesma aplicación. En todo caso, a concesión da axuda para a mellora e modernización das estruturas de produción das explotacións agrarias estará condicionada á existencia de crédito axeitado e suficiente e limitarase ás dispoñibilidades orzamentarias.
Terceiro.-Esta modificación non afecta o prazo que se establece para a presentación de solicitudes de axuda que establece a Orde do 23 de decembro de 2003.
Santiago de Compostela, 2 de agosto de 2004.
Juan Miguel Diz Guedes
Conselleiro de Política Agroalimentaria e
Desenvolvemento Rural
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Resolución do 2 de xullo de 2004, da Dirección Xeral de Formación Profesional e Ensinanzas Especiais, pola que se ditan instrucións para o desenvolvemento dos ciclos formativos de formación profesional específica no curso 2004-2005.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/08/2004

Advertido un erro no texto da citada resolución publicada no Diario Oficial de Galicia o 9 de xullo de 2004, é necesario facer a oportuna corrección:
Na páxina 9.902, no horario para o ciclo formativo: CM Explotacións de sistemas informáticos, no módulo «Mantemento de portais de información», na columna das horas, onde di: «55», debe dicir: «185», e na columna das sesións semanais, onde di: «3», debe dicir: «10».
Na páxina 9.908, no horario para o ciclo formativo: CM Atención sociosanitaria, no módulo «Atención sanitaria», na columna das sesións semanais, onde di: «6», debe dicir: «8».
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 23 de xullo de 2004 pola que se fixa o prezo de venda ao público da publicación Setas de Galicia.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 05/08/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada por esta consellería Setas de Galicia, ao prezo de 18 A.
2. Este prezo entenderase con IVE incluído.
Santiago de Compostela, 23 de xullo de 2004.
Juan Miguel Diz Guedes
Conselleiro de Política Agroalimentaria
e Desenvolvemento Rural
RESOLUCIÓN do 8 de xullo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores Santiago Apóstol de Barallobre, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 04/08/2004

Examinada a adaptación dos estatutos da Confraría de Pescadores Santiago Apóstol de Barallobre ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 26 de xaneiro de 2004, e de conformidade co disposto nos artigos 2º e 14º da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao Rexistro de Confrarías e das súas federacións.
A Directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores Santiago Apóstol de Barallobre, que consta de 94 artigos, unha disposición adicional, unha derrogatoria, e unha derradeira (55 páxinas), inscribila no Rexistro de Confrarías e das súas federacións no folio 36 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 8 de xullo de 2004.
Rosa Mª Quintana Carballo
Directora xeral de Innovación e Desenvolvemento Pesqueiro
ORDE do 30 de xullo de 2004 pola que se amplía a dotación orzamentaria para a concesión de axudas ao financiamento de accións de asesoramento para a mellora da calidade do leite producido e recollido nas explotacións por Orde do 3 de xuño de 2004.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 04/08/2004

Pola Orde do 3 de xuño de 2004 convócanse para o ano 2004 axudas ao financiamento de accións de asesoramento para a mellora da calidade do leite producido e recollido nas explotacións (DOG nº 107, do 4 de xuño). As bases reguladoras destas axudas establécense no Real decreto 460/2002, do 24 de maio (BOE nº 131, do 1 de xuño).
No artigo 10º, detállase a aplicación orzamentaria e o importe económico previsto para o financiamento das devanditas axudas. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas polas agrupacións de produtores de leite e compradores oficialmente autorizados da Comunidade Autónoma de Galicia, sempre que cumpran co establecido na orde desta consellería citada anteriormente.
En consecuencia, de acordo co disposto no artigo 30.I.3 do Estatuto de autonomía de Galicia e no uso das facultades que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 50/2002, do 14 de febreiro,
DISPOÑO:
Artigo único.
Primeiro.-Amplíase a dotación orzamentaria que se prevé na Orde do 3 de xuño de 2004 (DOG nº 107, do 4 de xuño), pola que se convocan para o ano 2004 as axudas ao financiamento de accións de asesoramento para a mellora da calidade do leite producido e recollido nas explotacións por Orde do 3 de xuño de 2004.
A aplicación orzamentaria 09.03.614-A.777.4 (código de proxecto 2002.09.825), increméntase en setecentos dous mil catrocentos vinte e oito euros (702.428 A).
Segundo.-Tamén se poderán utilizar outros remanentes adicionais que puidesen existir na mesma aplicación. En todo caso, a concesión das axudas ao financiamento de accións de asesoramento para a mellora da calidade do leite producido e recollido nas explotacións, estará condicionada á existencia de crédito axeitado e suficiente e limitarase ás dispoñibilidades orzamentarias.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 3 de xuño de 2004.
Santiago de Compostela, 30 de xullo de 2004.
Juan Miguel Diz Guedes
Conselleiro de Política Agroalimentaria
e Desenvolvemento Rural
CORRECCIÓN de erros.-Orde do 9 de xullo de 2004 pola que se regula a creación dun Catálogo de expertos docentes así como o establecemento do procedemento de selección e contratación de expertos para a impartición de accións formativas do Plan Nacional de Formación e Inserción Profesional (Plan FIP) nos centros de formación profesional ocupacional dependentes da Xunta de Galicia.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 04/08/2004

Advertidos erros na devandita orde, publicada no Diario Oficial de Galicia nº 139, do 20 de xullo de 2004, cómpre proceder á súa corrección:
Na páxina 10.319, na letra f) punto terceiro do artigo 6, onde di: «-Da mesma área profesional cá ocupación solicitada: 0,004 puntos por hora», debe dicir: «-Da mesma familia profesional cá ocupación solicitada: 0,004 puntos por hora».
Na páxina 10.321, a disposición derrogatoria queda así redactada: «Única.-Queda derrogada a Orde do 25 de xaneiro de 2000 pola que se regula o procedemento de selección para a contratación de expertos para a realización de accións formativas de formación ocupacional, así como os catálogos de expertos docentes de carácter provincial dos anos 1994 e 1995 e o autonómico do ano 1998».
No anexo I deben engadirse as seguintes especialidades:
«Provincia da Coruña:
SAPC10 Auxiliar de Bibliotecas.
TCXX10 Conselleiro de Seguridade».
Estas correccións abren outra vez o prazo de presentación de solicitudes, que será dun mes contado a partir do día seguinte ao da publicación desta corrección no Diario Oficial de Galicia.
RESOLUCIÓN do 2 de xullo de 2004, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do calendario laboral para o ano 2004 do convenio colectivo da empresa Almacenes, Servicios y Recuperaciones, S.L. (Alservi, S.L.).
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 09/08/2004

Visto o calendario laboral para o ano 2004 do convenio colectivo da empresa Almacenes, Servicios y Recuperaciones, S.L. (Alservi, S.L.), con número de código 3603222, que tivo entrada no rexistro único do edificio administrativo da Xunta de Galicia en Vigo o día 25-6-2004, subscrito en representación da parte económica por unha representación da empresa, e da parte social, polo comité de empresa, en data 3-6-2004. De conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 2 de xullo de 2004.
Joaquín Macías Sánchez
Delegado provincial de Pontevedra
Acta de reunión da empresa
Almacenes, Servicios y Recuperaciones, S.L.
(Alservi, S.L.)
Data: 3-6-2004.
Hora de inicio: 16.30.
Hora fin.: 18.30.
Lugar: oficina de Alservi, S.L.
Convocada por ambas as partes.
Asistentes:
Esteban Alleres.
Antonio Díaz.
Daniel Gómez.
Saúl Vázquez Pedreira.
Sofía Vilas Fernández.
Patricia Taboada.
Asunto principal: calendario de Alservi, S.L.
Tema tratado:
En reunión mantida o día 3-6-2004 entre o comité de empresa de Alservi, S.L. e o representante da
empresa, chégase ao acordo para a sinatura do calendario de 2004 de Alservi, S.L.
Xúntase calendario de 2004.
Asinan os arriba indicados aceptando o calendario para 2004.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 15 de xullo de 2004 pola que se modifica a do 8 de xaneiro de 2004 pola que se convocan axudas económicas para o acollemento familiar de persoas maiores e persoas con discapacidade.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 09/08/2004

A Orde do 8 de xaneiro de 2004 pola que se convocan axudas económicas para o acollemento familiar de persoas maiores e persoas con discapacidade, publicada no Diario Oficial de Galicia nº 15, do 23 de xaneiro de 2004, establece un importe global máximo inicial de 1.922.809 euros, destinado a estas axudas e con cargo á aplicación orzamentaria 16.02.212D.483.0.
Existindo outra dotación dispoñible para o mesmo fin, cómpre ampliar o importe da referida contía máxima coa finalidade de facer chegar estas axudas ao maior número de beneficiarios posible.
Por todo o exposto, e no uso das facultades que teño atribuídas pola Lei 1/1983, do 22 de febreiro, reguladora da Xunta e do seu presidente, modificada
pola Lei 11/1988 e no Decreto 212/2003, do 3 de abril,
DISPOÑO:
Artigo único.
Primeiro.-Amplíase o importe da contía máxima da Orde do 8 de xaneiro de 2004, pola que se convocan axudas económicas para o acollemento familiar de persoas maiores e persoas con discapacidade na cantidade de catrocentos noventa e cinco mil oitocentos noventa e un euros (495.891 euros) con cargo á aplicación orzamentaria 16.02.212D.483.0.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 15 de xullo de 2004.
Mª José Cimadevila Cea
Conselleira de Asuntos Sociais, Emprego
e Relacións Laborais
DECRETO 187/2004, do 29 de xullo, polo que se modifica o Decreto 440/2003, do 5 de decembro, de aceptación da cesión, a título gratuíto, feita polo Concello de Viana do Bolo de parte do inmoble coñecido como antigo centro de saúde, situado no termo municipal de Viana do Bolo (Ourense), para a instalación da oficina agraria comarcal.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/08/2004

O Pleno da Corporación municipal do Concello de Viana do Bolo, reunido en sesión que tivo lugar o día 20 de marzo de 2000, acordou ceder á Comunidade Autónoma de Galicia parte do inmoble coñecido como antigo centro de saúde, situado no termo municipal de Viana do Bolo (Ourense), para a instalación da oficina agraria comarcal.
Neste acordo de cesión o citado concello non especifica segregación do inmoble que se cede, motivo polo que logo da publicación do Decreto 440/2003, do 5 de decembro, a Secretaría Xeral e do Patrimonio advirtiu erro ao achegar o Concello de Viana do Bolo o acordo de segregación da superficie cedida.
Polo tanto, de conformidade co disposto no artigo 105 da Lei 30/1992, de réxime xurídico das administracións públicas e procedemento administrativo común, por proposta do conselleiro de Economía e Facenda, e logo da deliberación do Consello da Xunta de Galicia, na súa reunión do vinte e nove de xullo de dous mil catro,
DISPOÑO
Artigo único.-Modifícase o artigo 1º do Decreto 440/2003, do 5 de decembro, publicado no DOG nº 247, do 22 de decembro, polo que se acepta a cesión a título gratuíto, feita polo Concello de Viana do Bolo de parte do inmoble coñecido como antigo centro de saúde, no termo municipal de Viana do Bolo para a instalación de oficina agraria comarcal, quedando redactado como segue:
«Artigo 1º
Acéptase a cesión, a título gratuíto, feita polo Concello de Viana do Bolo, do inmoble coñecido como antigo centro de saúde, que se describe como:
Local número dous: edificio situado en solo urbano, na rúa María Pita, 71b), antigamente destinado a centro de saúde, distribuído nunha soa planta integrada por un local no que se dispoñen un vestíbulo de acceso, corredor, catro despachos, un arquivo e dous cuartos de baño, cunha superficie de 122,35 metros cadrados.
Lindeiros: ao norte, rúa Dra. Castells Vila; ao sur, rúa María Pita, ao leste, Dra. Castells Vila interior, e ao oeste, local número un.
O predio matriz figura inscrito no Rexistro da Propiedade no libro 142 de Viana do Bolo, tomo 340, folio 106, predio número 15316».
Disposición derradeira
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e levará a cabo todos os trámites necesarios para a efectividade deste decreto.
Santiago de Compostela o vinte e nove de xullo de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 186/2004, do 22 de xullo, polo que se acepta a cesión, a título gratuíto, dunha parcela para centro de limpeza e desinfección de vehículos de transporte de gando no termo municipal de Castro Caldelas (Ourense).
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/08/2004

O Pleno da Corporación municipal do Concello de Castro Caldelas, reunido en sesión do 29 de maio de 2004, acordou ceder á Comunidade Autónoma de Galicia un predio situado no termo municipal de Castro Caldelas, para centro de limpeza e desinfección de vehículos de transporte de gando.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Castro Caldelas acordou a cesión, logo da deliberación do Consello da Xunta de Galicia na súa reunión do día vinte e dous de xullo de dous mil catro,
DISPOÑO:
Artigo 1º
Acéptase a cesión, a título gratuíto dun soar de douscentos once metros cadrados, situado no recinto feiral do Toural, que linda en todos os seus ventos co resto do predio matriz, propiedade do Concello de Castro Caldelas, no que está situado o recinto feiral, agás polo norte que linda coa rúa da Feira, tamén de titularidade municipal; ao norte, en liña recta uns dezaseis metros lineais e catro con seis
metros de raio coa rúa da Feira; ao sur, en liña recta duns dezaseis metros lineais co predio matriz; ao leste, en liña recta duns oito metros lineais e en círculo duns catro con seis metros de raio, co predio matriz; e ao oeste, en liña recta duns doce con cinco metros lineais co predio matriz.
Soar que se segregará do predio rexistral número 6028.
Esta parcela segregarase do predio matriz que figura inscrita no Rexistro da Propiedade da Pobra de Trives, a nome do Concello de Castro Caldelas no libro 53, folio 248, predio 6028.
Artigo 2º
O inmoble cedido destinarase a centro de limpeza e desinfección de vehículos de transporte de gando.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela o vinte e dous de xullo de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 190/2004, do 29 de xullo, polo que se crea o conservatorio profesional de música de titularidade do Concello de Ribeira (A Coruña) para impartir as ensinanzas correspondentes aos graos elemental e medio.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/08/2004

Segundo o disposto no artigo 31 do Estatuto de autonomía de Galicia, é competencia da Comunidade Autónoma galega a regulamentación e administración do ensino en toda a súa extensión, niveis e graos, modalidades e especialidades, e de acordo co artigo 1 do Decreto 454/2003, do 26 de decembro (DOG do 19 de xaneiro de 2004), a Consellería de Educación e Ordenación Universitaria é o órgano da Administración da Comunidade Autónoma de Galicia ao que lle corresponden estas competencias.
O conservatorio profesional de música de Ribeira vén impartindo as ensinanzas de grao elemental e medio de música con carácter provisional, primeiro ao abeiro dun convenio asinado o 3 de maio de 1995, entre a Consellería de Educación e Ordenación Universitaria e o Concello de Ribeira, e posteriormente mediante autorizacións provisionais concedidas por Orde do 2 de xullo de 2001 (DOG do 22 de agosto) e pola Orde do 13 de outubro de 2003 (DOG do 27 de outubro).
Realizadas polo Concello de Ribeira as obras necesarias para adaptar as instalacións aos requisitos mínimos previstos no artigo 15.1º do Real decreto 389/1992, do 15 de abril (BOE do 28 de abril), solicita a creación do conservatorio profesional de música para impartir as ensinanzas dos graos elemental e medio que establece a Lei orgánica 1/1990, do 3 de outubro, de ordenación xeral do sistema educativo (BOE do 4 de outubro).
Cumpridos todos os trámites regulamentarios, e en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, por proposta do conselleiro de Educación e Ordenación Universitaria e logo de deliberación
do Consello da Xunta de Galicia na súa reunión do día vinte e nove de xullo de dous mil catro,
DISPOÑO:
Artigo 1º
Créase o conservatorio profesional de música de titularidade do Concello de Ribeira (A Coruña) para impartir as ensinanzas correspondentes aos graos elemental e medio.
Artigo 2º
Neste conservatorio impartiranse as ensinanzas dos graos elemental e medio de música reguladas pola Lei orgánica 1/1990, do 3 de outubro, de ordenación xeral do sistema educativo, e polo Decreto 253/1993, do 29 de xullo, polo que se establece o currículo de grao elemental e de grao medio das ensinanzas de música e o acceso aos ditos graos, modificado e ampliado polo Decreto 179/2003, do 27 de febreiro.
Disposición derradeira
Única.-Facúltase o conselleiro de Educación e Ordenación Universitaria para ditar as medidas necesarias para o desenvolvemento deste decreto.
Santiago de Compostela o vinte e nove de dous mil catro.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
RESOLUCIÓN do 6 de xullo de 2004, da Dirección Xeral de Tributos, pola que se lle concede á Caixa Rural de Zamora a condición de entidade colaboradora para recadación dos tributos e outros ingresos de dereito público.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/08/2004

Esta dirección xeral, examinada a solicitude presentada pola Caixa Rural de Zamora e con base ao disposto no Real decreto 1684/1990, do 20 de
decembro, polo que se aproba o Regulamento xeral de recadación, modificado parcialmente polo Real decreto 448/1995, do 24 de marzo, dicta a seguinte resolución:
Primeiro.-Autorízase a Caixa Rural de Zamora para actuar como entidade colaboradora na xestión recadadora dos tributos e outros ingresos de dereito público, con suxeición ao establecido no artigo 78 e demais aplicables do Regulamento xeral de recadación.
Segundo.-Os ingresos realizaranse nas contas restrinxidas abertas, tituladas:
-Tesouro Facenda Pública de Galicia Conta restrinxida de recadación para declaracións-liquidacións, autoliquidacións.
-Tesouro Facenda Pública de Galicia Conta restrinxida de recadación para liquidacións notificadas.
-Tesouro Facenda Pública de Galicia Conta restrinxida de recadación para taxas e prezos.
Terceiro.-Caixa Rural de Zamora, deberá comunicarlle, a esta dirección xeral, o número de identificación das contas abertas para cada unha das agrupacións indicadas.
Contra a presente resolución poderá interpoñerse de conformidade co disposto no artigo 114 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común, recurso de alzada ante o conselleiro de Economía e Facenda, no prazo dun mes contado desde o día seguinte ao da súa notificación.
Esta resolución xurdirá efectos desde o día seguinte ao da súa publicación no Diario Oficial de Galicia.
Santiago de Compostela, 6 de xullo de 2004.
Joaquín Caballero Miranda
Director xeral de Tributos
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 188/2004, do 29 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado de acondicionamento da estrada LU-750 Meira-Baleira. Treito A Muíña-Baleira. Clave: LU/02/040.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 09/08/2004

Con data do 22 de xullo de 2004 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado de acondicionamento da estrada LU-750 Meira-Baleira. Treito A Muíña-Baleira. Clave: LU/02/040.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, debido ao estado de deterioración no que se atopa o firme existente.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vinte e nove de xullo de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado de acondicionamento da estrada LU-750 Meira-Baleira. Treito A Muíña-Baleira. Clave: LU/02/040.01.
Santiago de Compostela, vinte e nove de xullo de dous mil catro.
Manuel Fraga Iribarne
Presidente
Alberto Núñez Feijóo
Conselleiro de Política Territorial, Obras Públicas
e Vivenda
RESOLUCIÓN do 30 de xullo de 2004 pola que se ordena a publicación do acordo do Consello da Xunta de Galicia do 29 de xullo de 2004, polo que se aproba a modificación da relación de postos de traballo da Consellería de Cultura, Comunicación Social e Turismo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 09/08/2004

O axeitado desenvolvemento das funcións encomendadas á Consellería de Cultura, Comunicación Social e Turismo pola Lei 8/1995, do 30 de outubro, do patrimonio cultural de Galicia, modificada polo artigo 14 da Lei 7/2002, do 27 de decembro, de medidas fiscais e de réxime administrativo, fan necesario modificar a actual relación de postos de traballo da dita consellería.
En consecuencia, por proposta da Consellería de Cultura, Comunicación Social e Turismo, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día vintenove de xullo de dous mil catro, adoptou o seguinte
ACORDO:
Primeiro.-Modificar a vixente relación de postos de traballo da Consellería de Cultura, Comunicación Social e Turismo, nos termos que se sinalan no anexo ao presente acordo.
Segundo.-Ordenar a publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vintenove de xullo de dous mil catro, relativo á modificación da relación de postos de traballo da Consellería de Cultura,
Comunicación Social e Turismo, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 30 de xullo de 2004.
Jaime Pita Varela
Conselleiro da Presidencia, Relacións
Institucionais e Administración Pública
ANEXO
Consellería de Cultura, Comunicación
Social e Turismo
Persoal funcionario
Na vixente relación de postos de traballo da Consellería de Cultura, Comunicación Social e Turismo, publicada no DOG nº 70, do 10 de abril de 2000, prodúcense as seguintes modificacións:
Supresións:
-Na páxina nº 4.920, no centro de destino «D.X. DO PATRIMONIO CULTURAL», suprímense os postos «CU.C04.00.000.15770.012. POSTO BASE GRUPO A», «CU.C04.00.000.15770.013. POSTO BASE GRUPO A», «CU.C04.00.000.15770.014. POSTO BASE GRUPO A» e «CU.C04.00.000.15770.015. POSTO BASE GRUPO A».
Modificacións:
Na páxina nº 4.925, no centro de destino «DELEGACIÓN PROVINCIAL LUGO», os postos «CU.C99.10.000.27001.004. POSTO BASE GRUPO B» e «CU.C99.10.000.27001.005. POSTO BASE GRUPO C» cambian de código pasando a ser «CU.C99.10.000.27001.005» e «CU.C99.10.000.27001.006» respectivamente.
Creacións:
-Nos centros de destino e páxinas que se especifican engádense os seguintes postos de traballo de nova creación:
CÓDIGO.-DESCRICIÓN DAS TITULACIÓNS ACADÉMICAS.
2001 ARQUITECTURA SUPERIOR.
2095 LIC. XEOGRAFÍA E Hª (ARQUEOLOXÍA).
CÓDIGO.-DESCRICIÓN DAS FORMACIÓNS ESPECÍFICAS.
954 PERMISO CONDUCIR B (REQ. INDISPENSABLE).
CÓDIGO.-DESCRICIÓN DOUTRAS ADMINISTRACIÓNS.
AXG ADSCRICIÓN EXCLUSIVA A FUNCIONARIOS DA XUNTA DE GALICIA.
DECRETO 185/2004, do 22 de xullo, polo que se desafectan do dominio público diversos inmobles das antigas cámaras agrarias locais de Miño e Lobeira.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/08/2004

A disposición adicional sétima da Lei 11/1995, do 28 de decembro, de orzamentos xerais da Comunidade Autónoma de Galicia para 1996, no seu punto tres establece que: «o Consello da Xunta, na forma prevista na Lei 3/1985, do 12 de abril, poderá desafectar e cederlles o uso dos bens inmobles das extintas cámaras agrarias aos concellos, organizacións profesionais agrarias ou outras entidades públicas ou privadas sen fin de lucro, sempre que quede garantida a conservación e aplicación deles aos fins e servizos de interese xeral agrario. A dita cesión requirirá informe favorable da Consellería de Agricultura, Gandaría e Montes».
Tendo en conta as solicitudes de cesión de uso presentadas, así como os informes favorables da Consellería de Agricultura, Gandaría e Montes, hoxe Consellería de Política Agroalimentaria e Desenvolvemento Rural, do 25 de outubro de 2002 e 4 de abril de 2003, foi tramitado pola Consellería de Economía e Facenda, segundo o disposto no artigo 10 da Lei 3/1985, expediente de desafectación do dominio público de varios inmobles.
Por todo isto, de conformidade coa proposta do conselleiro de Economía e Facenda e logo de deliberación do Consello da Xunta de Galicia na súa reunión do día vinte e dous de xullo de dous mil catro,
DISPOÑO:
Artigo 1º
Desaféctanse do dominio público os bens descritos a seguir:
1. Soar no sitio de Regueiro, hoxe rúa Regueira nº 2b, parroquia e municipio de Miño (A Coruña), de 19,2 metros de longo, por 9,9 metros de largo, que fan un total de 190,08 m. Estrema: norte, estrada; sur, camiño de Miño á Feira de Tres; leste, herdeiros de Manuel López Blanco; e oeste, Celso Otero García.
Inscrito no Rexistro da Propiedade de Pontedeume no tomo 735, libro 102, folio 156, predio nº 5.559, inscrición 3ª.
2. Edificio de planta baixa de 171 m, construídos sobre un soar de 240 m de superficie, no sitio de
Toural da Feira, hoxe rúa do Toural, nº 1, nas proximidades da casa de Delfín Díaz Fernández e irmáns, municipio de Lobeira (Ourense). Estrema: polo norte, sur, leste e oeste, con máis sobrante da vía pública.
Inscrito no Rexistro da Propiedade de Bande no tomo 304, libro 33, folio 84, predio nº 5.635, inscrición 1ª.
Artigo 2º
Os inmobles anteriormente descritos adquirirán natureza patrimonial no momento da súa recepción formal pola Consellería de Economía e Facenda.
Santiago de Compostela, vinte e dous de xullo de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 183/2004, do 22 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado de acondicionamento da estrada OU-310 Verín-Soutochao, treito: A52-Vilardevós, clave: OU/02/083.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 04/08/2004

Con data do 15 de xuño de 2004 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o trazado de acondicionamento da estrada OU-310 Verín-Soutochao, treito: A52-Vilardevós, clave: OU/02/083.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, tanto pola ampliación da sección actual, como pola mellora de trazado e firme que supón esta nova actuación. Así mesmo suporá unha importante mellora da accesibilidade tanto coa rede de alta capacidade como coa cabeceira da comarca.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día vinte e dous de xullo de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado de acondicionamento da estrada OU-310 Verín-Soutochao, treito: A52-Vilardevós, clave: OU/02/083.01.
Santiago de Compostela, vinte e dous de xullo de dous mil catro.
Manuel Fraga Iribarne
Presidente
Alberto Núñez Feijoó
Conselleiro de Política Territorial, Obras Públicas
e Vivenda